[pic] | KOMISIJA EVROPSKIH SKUPNOSTI |

Bruselj, 19.10.2005

SEK(2005) 1269 končno

PISNI PREDLOG SPREMEMBE PREDHODNEGA PRORAČUNA št. 1 K PREDHODNEMU PREDLOGU PRORAČUNA ZA LETO 2006

SKUPNI IZKAZ PRIHODKOVIZKAZ PRIHODKOV IN ODHODKOV PO ODDELKIHOddelek III — Komisija

PISNI PREDLOG SPREMEMBE PREDHODNEGA PRORAČUNA št. 1K PREDHODNEMU PREDLOGU PRORAČUNA ZA LETO 2006

SKUPNI IZKAZ PRIHODKOVIZKAZ PRIHODKOV IN ODHODKOV PO ODDELKIHOddelek III — Komisija

Ob upoštevanju:

- Pogodbe o ustanovitvi Evropske skupnosti in zlasti člena 272 Pogodbe,

- Pogodbe o ustanovitvi Evropske skupnosti za atomsko energijo in zlasti člena 177 Pogodbe,

- Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti[1], in zlasti člena 34 Uredbe,

Evropska komisija iz razlogov, navedenih v obrazložitvenem memorandumu, proračunskemu organu predloži pisni predlog spremembe predhodnega proračuna št. 1 k predhodnemu predlogu proračuna za leto 2006.

KAZALO

1. Uvod 4

1.1. Ozadje 4

2. Proračunske vrstice, pravne podlage in opombe 5

3. Učinki na razliko do zgornje meje v razdelku 4 7

ZBIRNA PREGLEDNICA PO RAZDELKIH FINANČNE PERSPEKTIVE 8

SKUPNI IZKAZ PRIHODKOV

IZKAZ PRIHODKOV IN ODHODKOV PO ODDELKIH

Skupni izkaz prihodkov ter izkaz prihodkov in odhodkov po oddelkih se posredujeta ločeno prek sistema SEI-BUD. Angleška različica skupnega izkaza prihodkov ter izkaza prihodkov in odhodkov po oddelkih je priložena k proračunu za ponazoritev.

OBRAZLOŽITVENI MEMORANDUM

1. UVOD

Pisni predlog spremembe predhodnega proračuna vsebuje naslednje elemente:

- sprostitev novih sredstev v višini 40 milijonov EUR v odobritvah za prevzem obveznosti in 21,2 milijona EUR v odobritvah plačil, ki so namenjena podpori spremljevalnih ukrepov za države podpisnice Protokola o sladkorju, prizadete zaradi reforme ureditve EU za sladkor leta 2006.

1.1. Ozadje

Sladkorna reforma EU lahko zaradi predlaganega znižanja cen občutno vpliva na države AKP, ki so podpisnice protokola o sladkorju in so bile od leta 1975 večinoma odvisne od preferencialnega izvoza sladkorja v EU, ter ima širše socialnoekonomske posledice, kar lahko privede do potreb po prilagajanju. Zato se je Komisija zavezala, da bo državam podpisnicam protokola o sladkorju ponudila trgovinske ukrepe in razvojno pomoč, da bi jim pomagala pri prilagajanju. Trgovinski ukrepi se določajo na pogajanjih o sporazumih o gospodarskem partnerstvu. Razvojna pomoč je bila predmet Predloga uredbe Komisije Evropskemu parlamentu in Svetu o uvedbi spremljevalnih ukrepov za države podpisnice Protokola o sladkorju, prizadete zaradi reforme ureditve EU za sladkor[2].

Navedena uredba bo pravna podlaga za začetek pomoči v letu 2006. Da bi se čim bolj povečale možnosti uspešnega prehoda, je bistvenega pomena omogočiti državam podpisnicam protokola o sladkorju, da v največji možni meri predvidijo posledice sladkorne reforme, katere začetek izvajanja se predlaga že v juliju 2006. Prestrukturiranje in preusmeritev lahko najbolj omilita verjetne posledice reforme, če jima bo uspelo preprečiti večje motnje v gospodarski dejavnosti. Podobno je treba za pripravo na večje spremembe v največji meri izvajati socialne ukrepe, na primer podpiranje mobilnosti delovne sile.

Glede na zapletenost procesov prestrukturiranja in diverzifikacije, ki naj se izvajajo v državah podpisnicah Protokola o sladkorju, mora biti ta program pomoči sorazmerno dolgoročen. Komisija je predlagala osem let. Ukrepi v okviru uredbe se bodo zato nadaljevali tudi po letu 2006, pokrival pa jih bo „instrument razvojnega in gospodarskega sodelovanja“. Če ta instrument ne bo začel veljati 1. januarja 2007, bo sprejeto podaljšanje veljavnosti uredbe.

Program naj bi zajel 18 držav AKP, Podpisnic protokola o sladkorju, ki trenutno izvažajo sladkor v EU. Ob upoštevanju razlik med državami glede vprašanj, s katerimi se bodo morale spoprijeti, in možnih odzivov je treba ponuditi najrazličnejše možnosti podpore, ki se lahko prilagodijo vsaki situaciji posebej. Glede na področja podpore morajo možnosti zajemati potrebe držav, ki si bodo prizadevale za izboljšanje konkurenčnosti svojega sektorja sladkorja, in držav, kjer proces prilagajanja zahteva diverzifikacijo v alternativne gospodarske dejavnosti, ki so sorodne sektorju sladkorja ali ga nadomeščajo. Ob upoštevanju večnamenske vloge sektorja sladkorja, zlasti na nekaterih območjih, morajo ti spremljevalni ukrepi po potrebi zajemati tudi širše socialne, gospodarske in okoljske posledice reforme.

Proces oblikovanja nacionalne strategije že poteka v številnih državah podpisnicah Protokola o sladkorju. Kljub temu pa naj bi bile države, ki do leta 2006 še ne bodo oblikovale ustrezne strategije prilagajanja, tega leta upravičene do finančne pomoči, usmerjene v razvoj takšne strategije.

V okviru proračuna ustvarja sladkorna reforma posebne nove izzive za države podpisnice protokola o sladkorju, ki potrebujejo dodatno podporo za svoj proces prilagajanja. V letu 2006 mora skupni proračun za program pomoči omogočiti državam podpisnicam protokola o sladkorju, da se lotijo prednostnih naložb in programov v okviru zgoraj navedene strategije prilagajanja. Proračun bo razdeljen med države glede na njihove različne potrebe, kar je zlasti odvisno od vpliva sladkorne reforme na njihovo industrijo sladkorja in od pomena sladkorja za njihovo gospodarstvo. Omejen znesek je treba nameniti tudi za zagotovitev ustreznih upravnih zmogljivosti za učinkovito upravljanje programa pomoči.

2. PRORAčUNSKE VRSTICE, PRAVNE PODLAGE IN OPOMBE

Potrebni skupni znesek (40 000 000 EUR v letu 2006) se razdeli na dva dela: odhodki za upravno poslovodenje (1 200 000 EUR) in odhodki iz poslovanja (38 800 000 EUR). Ti zneski se vključijo v okviru postavk 31 01 40 in 31 02 41 01 poglavja 31 02 „Rezerve za finančne intervencije“.

Postavka 21 01 04 02 – Drugi ukrepi sodelovanja in sektorske strategije – Odhodki za upravno poslovodenje

Zneski

Odobritve 2006 | Pisni predlog spremembe predhodnega proračuna št. 1 | Novi znesek |

16 900 000 | 0[3] | 16 900 000[4] |

Člen 21 03 19 – Podpora za prilagajanje za države podpisnice protokola o sladkorju

Zneski

Odobritve 2006 | Pisni predlog spremembe predhodnega proračuna št. 1 | Novi znesek |

Obveznosti | Plačila | Obveznosti | Plačila | Obveznosti | Plačila |

p.m. | p.m. | p.m.[5] | p.m.[6] | p.m.[7] | p.m.[8] |

Verjeten razpored plačil za prevzete obveznosti je naslednji:

Obveznosti | Plačila |

2005 | 2006 | 2007 | 2008 | Kasnejša proračunska leta |

Še neizpolnjene obveznosti iz obdobja pred letom 2005 |

Ponovno razpoložljive in/ali prenesene odobritve za prevzem obveznosti iz leta 2004 |

Odobritve 2005 |

Odobritve 2006 | 38 800 000[9] | 20 000 000 | 18 800 000 |

Skupaj | 38 800 000 | 20 000 000 | 18 800 000 |

Odhodki iz poslovanja se vključijo ločeno, v okviru posebnega člena (21 03 19 – Podpora za prilagajanje za države podpisnice protokola o sladkorju ), ki je bil predlagan v predhodnem predlogu proračuna za leto 2006, da bi se predvideli prihodnji odhodki, in vključen v predlog proračuna. V času, ko je Komisija sprejela predhodni predlog proračuna za leto 2006, osnutek uredbe o uvedbi spremljevalnih ukrepov še vedno ni bil sprejet.

Obstoječa pravna podlaga v členu 21 03 19 se mora zato posodobiti in se nadomestiti z naslednjim:

„Predlog uredbe Evropskega parlamenta in Sveta o uvedbi spremljevalnih ukrepov za države podpisnice protokola o sladkorju, prizadete zaradi reforme ureditve EU za sladkor (COM(2005) 266 konč., 22. 6. 2005).“

Odhodki za podporo upravljanja se vključijo v postavko 21 01 04 02 – Drugi ukrepi sodelovanja in sektorske strategije – Odhodki za upravno poslovodenje.

Zadnji stavek opomb v postavki 21 01 04 02 se mora dopolniti tako, da je na seznamu zadevnih členov naveden tudi člen 21 03 19. Novo besedilo:

„Ta odobritev zajema ….. 21 02 13, 21 02 14 in 21 03 19 “.

Člen 31 01 40 – Upravne rezerve

Zneski

Odobritve 2006 | Pisni predlog spremembe predhodnega proračuna št. 1 | Novi znesek |

11 080 000 | 1 200 000 | 12 280 000 |

Postavka 31 02 41 01 – Diferencirana sredstva (neobvezni odhodki)

Zneski

Odobritve 2006 | Pisni predlog spremembe predhodnega proračuna št. 1 | Novi znesek |

Obveznosti | Plačila | Obveznosti | Plačila | Obveznosti | Plačila |

320 320 000 | 93 550 000 | 38 800 000 | 20 000 000 | 359 120 000 | 113 550 000 |

3. UčINKI NA RAZLIKO DO ZGORNJE MEJE V RAZDELKU 4

Zgornja meja razdelka 4 v letu 2006 je že presežena za 123,5 milijona EUR. Dodatna sredstva, zagotovljena z uporabo instrumenta prilagodljivosti v višini 40 milijonov EUR, se bodo odražala kot negativna razlika do zgornje meje v višini 163,5 milijona EUR.

ZBIRNA PREGLEDNICA PO RAZDELKIH FINANČNE PERSPEKTIVE

Finančna perspektiva Razdelek/podrazdelek | Finančna perspektiva 2006 | PPP 2006 | PPSPP 1/2006 | PPP 2006 + PPSPP 1/2006 |

|Odobritve za prevzem obveznosti |Odobritve plačil |Odobritve za prevzem obveznosti |Odobritve plačil |Odobritve za prevzem obveznosti |Odobritve plačil |Odobritve za prevzem obveznosti |Odobritve plačil | |1. KMETIJSTVO | | | | | | | | | |- Odhodki za kmetijstvo |45 502 000 000 | |43 641 320 000 |43 641 320 000 | | |43 641 320 000 |43 641 320 000 | |- Razvoj podeželja in spremljevalni ukrepi |7 116 000 000 | |7 771 000 000 |7 711 300 000 | | |7 771 000 000 |7 711 300 000 | |Skupaj |52 618 000 000 | |51 412 320 000 |51 352 620 000 | | |51 412 320 000 |51 352 620 000 | | Razlika do zgornje meje | | |1 205 680 000 | | | |1 205 680 000 | | | 2. STRUKTURNI UKREPI | | | | | | | | | |- Strukturni skladi |38 523 000 000 | |38 522 922 880 |32 134 099 237 | | |38 522 922 880 |32 134 099 237 | |- Kohezijski sklad |6 094 000 000 | |6 032 082 110 |3 505 500 000 | | |6 032 082 110 |3 505 500 000 | |Skupaj |44 617 000 000 | |44 555 004 990 |35 639 599 237 | | |44 555 004 990 |35 639 599 237 | | Razlika do zgornje meje | | |61 995 010 | | | |61 995 010 | | | 3. NOTRANJE POLITIKE |9 385 000 000 | |9 218 359 185 |8 836 227 649 | | |9 218 359 185 |8 836 227 649 | | Razlika do zgornje meje | | |166 640 815 | | | |166 640 815 | | | 4. ZUNANJI UKREPI |5 269 000 000 | |5 392 500 000 |5 357 195 920 |+40 000 000 |+21 200 000 |5 432 500 000 |5 378 395 920 | | Razlika do zgornje meje | | |-123 500 000 | | | |-163 500 000 | | | 5. UPRAVA |6 708 000 000 | |6 697 756 487 |6 697 756 487 | | |6 697 756 487 |6 697 756 487 | | Razlika do zgornje meje | | |10 243 513 | | | |10 243 513 | | | 6. REZERVE | | | | | | | | | |- Rezerva za jamstva |229 000 000 | |229 000 000 |229 000 000 | | |229 000 000 |229 000 000 | |- Rezerva za nujno pomoč |229 000 000 | |229 000 000 |229 000 000 | | |229 000 000 |229 000 000 | |Skupaj |458 000 000 | | 458 000 000 |458 000 000 | | | 458 000 000 |458 000 000 | | Razlika do zgornje meje | | |0 | | | |0 | | |7. PREDPRISTOPNA STRATEGIJA |3 566 000 000 | |2 480 600 000 |3 152 150 000 | | |2 480 600 000 |3 152 150 000 | | Razlika do zgornje meje | | | 1 085 400 000 | | | | 1 085 400 000 | | |8. NADOMESTILA |1 074 000 000 | |1 073 500 332 |1 073 500 332 | | |1 073 500 332 |1 073 500 332 | | Razlika do zgornje meje | | | 499 668 | | | | 499 668 | | | SKUPAJ | 123 695 000 000 | 119 292 000 000 | 121 288 040 994 | 112 567 049 625 | +40 000 000 | +21 200 000 | 121 328 040 994 | 112 588 249 625 | | Razlika do zgornje meje | | |2 406 959 006 | 6 724 950 375 | | |2 366 959 006 | 6 703 750 375 | |

[1] UL L št. 248, 16.9.2002, str. 1.

[2] COM(2005) 266, konč., 22.6.2005: Predlog uredbe Evropskega parlamenta in Sveta o uvedbi spremljevalnih ukrepov za države podpisnice Protokola o sladkorju, prizadete zaradi reforme ureditve EU za sladkor.

[3] V postavko 31 01 40 se vnese odobritev v višini 1 200 000 EUR.

[4] V postavko 31 01 40 se vnese odobritev v višini 1 200 000 EUR.

[5] V postavko 31 02 41 01 se vnese odobritev v višini 38 800 000 EUR.

[6] V postavko 31 02 41 01 se vnese odobritev v višini 20 000 000 EUR.

[7] V postavko 31 02 41 01 se vnese odobritev v višini 38 800 000 EUR.

[8] V postavko 31 02 41 01 se vnese odobritev v višini 20 000 000 EUR.

[9] Ta odobritev se vstavi v postavko 31 02 41 01.